钦定古今图书集成/明伦汇编/氏族典/第102卷 > 《廖用贤尚友录》 > 倪文征
## 钦定古今图书集成/明伦汇编/氏族典/第102卷 > 《廖用贤尚友录》 > 倪文征

按《浙江通志》：“文征，字舜平，山阴人。为蒙师自给，兼通
医术。国亡，市酒肴饮里中少年，求办一事。有诺之者，
偕至墓所，命掘坎自瘗。众骇欲散，文征恚甚，一人曰：
‘岂可使土侵肤乎’？以二缸赠之，埋于坎中。文征趺坐
其内，命覆之。已而内闻叩声，众发之。文征曰：‘吾入时
不知方位’。复命覆之。密封其隙，环坐窃听，微闻其声”，
逾三时始寂。